बोलीं-  बहुत चालाक हो, फिल्म माफिया की कोई कॉन्ट्रोवर्सी पर सवाल नहीं पूछते, मेरी कॉन्ट्रोवर्सी पर चिल्लाते हो
Kangana Ranaut claims Karan Johar banned Priyanka Chopra बॉलीवुड एक्ट्रेस कंगना रनोट ने प्रियंका के बॉलीवुड इंडस्ट्री से बाहर जाने के लिए करण जौहर को जिम्मेदार ठहराया है।
बॉलीवुड एक्ट्रेस कंगना रनोट ने प्रियंका के बॉलीवुड इंडस्ट्री से बाहर जाने के लिए करण जौहर को जिम्मेदार ठहराया है। अब इसी बीच उन्हें मुंबई एयरपोर्ट पर स्पॉट किया गया, जहां उन्होंने पैपराजी से फिल्मी माफियाओं को लेकर तंज कसा।
बोलीं- 'बहुत चालाक हो'
इस वीडियो में कंगना कहती हैं, 'वैसे काफी चालाक हैं आप लोग हां? अगर फिल्म माफिया की कोई कॉन्ट्रोवर्सी हो तो सवाल नहीं पूछते और मेरी कोई कॉन्ट्रोवर्सी हो तो ऐसे चिल्लाते हैं। तुम लोग सवाल क्यों नहीं पूछते, मैं सब समझती हूं'। हालांकि, कंगना ने ये बातें हंसते हुए पैपराजी से कही है। इसके बाद वह पोज दे कर निकल जाती हैं।
एयरपोर्ट पर सलवार- सूट में आईं नजर 
एयरपोर्ट पर कंगना क्रीम कलर के सलवार सूट में नजर आईं। इसके साथ ही उन्होंने हैंडबैग भी कैरी किया हुआ है। एक्ट्रेस ने अपने सोशल मीडिया अकाउंट पर एयरपोर्ट लुक की कुछ फोटोज भी शेयर कीं। इन तस्वीरों में वह काफी सुन्दर लग रही हैं। उन्होंने तस्वीरों को शेयर करते हुए कैप्शन में लिखा, 'आज एयरपोर्ट जाते हुए ट्रैफिक बहुत मिला, तो सोचा थोड़ा अपनी खूबसूरती पे इतरा लेती हूं। कमियां मुझमें भी होंगी शायद, लेकिन वैनिटी वैन की शिकार मैं कभी नहीं रही। अब इस उम्र में ये बीमारी लग जाए तो?'
कंगना ने प्रियंका चोपड़ा का किया समर्थन
दरअसल, हाल ही में प्रियंका चोपड़ा ने एक इंटरव्यू के दौरान बताया कि वह बॉलीवुड की पॉलिटिक्स से परेशान होकर हॉलीवुड फिल्मों में काम करने का फैसला लिया था। इंटरव्यू के दौरान उन्होंने कहा कि उन्हें मन-मुताबिक काम नहीं मिल रहा था और कोई उन्हें कास्ट करने को तैयार नहीं था, जिसके चलते वह काफी ज्यादा अकेली पड़ गई थीं। अब इस पूरे मामले में एक्ट्रेस कंगना ने उनका समर्थन किया हैं। उन्होंने ट्विटर पर ट्वीट करके फिल्म निर्माता करण जौहर पर निशाना साधा है।
करण जौहर को लेकर कही ये बातें
कंगना ने इस मामले में ट्वीट करते हुए इसपर अपना रिएक्शन दिया था और कहा था कि प्रियंका के खिलाफ गैंग बनाया गया था और उन्हें परेशान किया गया। वहीं उन्होंने ये भी कहा था कि हर किसी को पता है उन्हें करण ने बैन कर दिया था। उन्होंने ट्वीट कर लिखा है कि- करण जौहर ने आउटसाइडर्स को मौके नहीं दिए। प्रियंका आउटसाइडर थीं इसलिए उन्हें कोई अपनी फिल्मों में कास्ट नहीं कर रहा था। यही वजह है कि प्रियंका इंडस्ट्री में काफी टकराव महसूस कर रही थीं।
